পারভেজ রসুল
পারভেজ গোলাম রসুল জারগার (জন্ম: ১৩ ফেব্রুয়ারি ১৯৮৯) একজন ভারতীয় ক্রিকেটার যিনি একজন অল-রাউন্ডার হিসেবে জম্মু ও কাশ্মীর ক্রিকেট দলের হয়ে প্রতিনিধিত্ব করছেন। তিনি মূলত একজন ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন। রসুল জম্মু ও কাশ্মীর ক্রিকেট দলের অধিনায়ক এবং ভারত এ দলের একজন নিয়মিত খেলোয়াড়। তিনি ২০১৪ সালের আইপিএলের নিলামে সানরাইজার্স হায়দরাবাদের সাথে ₹ ৯৫ লাখ (ইউএস$ ১,১৬,১০০) বিনিময়ে চুক্তিবন্ধ হন। রসুল জম্মু ও কাশ্মীরের খেলোয়াড় হিসেবে আইপিএলে প্রতিনিধিত্ব করা প্রথম ক্রিকেটার হিসেবে মর্যাদা পান।